Z A P I S N I K
37. sjednice Vijeća Mjesnog odbora “Nadbiskup Antun Bauer“
održane dana 22. travnja 2024. g. s početkom u 20.00 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Bojana Ivanišević, Zlatan Krajina, Ante Barišić i Goranka Tropčić Zekan. 
Predsjednica Vijeća Mjesnog odbora pozdravlja sve prisutne i konstatira da su prisutni svi članovi/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 36. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 36. sjednice Vijeća Mjesnog odbora.
Predsjednica Vijeća otvara raspravu o Dnevnom redu 37. sjednice Vijeća Mjesnog odbora, a  Vijeće jednoglasno, bez rasprave, prihvaća predloženo i donosi sljedeći:
                                                                 DNEVNI  RED
1. [bookmark: _Hlk161991580][bookmark: _Hlk165287242]Plan potreba za aktivnostima, programima i projektima unapređenja kvalitete života      građana Mjesnog odbora“ Nadbiskup Antun Bauer“ u 2024.- detaljna razrada i planiranje  aktivnosti
2. Zahtjev za korištenje prostora za Gerontološki centar
3. Zahtjev za korištenje prostora za Društvo za sportsku rekreaciju „Vigor“
4. Komunalna problematika-postavljanje dodatnih stupića na nogostupu u Martićevoj ulici -  donošenje zaključka 
5. Pitanja, prijedlozi i razno


Ad. 1. Plan potreba za aktivnostima, programima i projektima unapređenja kvalitete života građana Mjesnog odbora“ Nadbiskup Antun Bauer“ u 2024.- detaljna razrada i planiranje  aktivnosti
Članovi Vijeća Mjesnog odbora “Nadbiskup Antun Bauer“ raspravljali su o potrebama i mogućnosti donošenja Plana potreba za aktivnostima, programima i projektima unapređenja kvalitete života građana, te su nakon kraće rasprave jednoglasno odlučili prolongirati predviđena događanja za rujan 2024. godine. Obzirom na nejasnoće u pogledu eventualne odgovornosti organizatora, članovi Vijeća odlučili su smanjiti obima događanja, a o čemu će se raspravljati detaljnije na idućim sjednicama Vijeća.


Ad. 2. Zahtjev za korištenje prostora za Gerontološki centar
Predsjednica je upoznala članove Vijeća o molbi i poslanom Zahtjevu za korištenje prostora za potrebe Programa podrške u lokalnoj zajednici – Gerontološki centar „Medveščak“ Doma za starije osobe „Medveščak“. Članovi vijeća su jednoglasno odobrili korištenje o čemu se donosi sljedeći                                              		

Z A K L J U Č A K


1. Gerontološkom centru „Medveščak“  odobrava se povremeno korištenje dvorane u objektu mjesne samouprave, Zagreb, Bauerova 21 u terminu  utorkom i petkom   od 09,00 - 10,00 sata u period od 22.4.2024. do 31.12.2024.

2. Prostor iz točke 1. ovog zaključka   koristit će Gerontološki centar „Medveščak“ bez naknade.

3. Gerontološki centar „Medveščak“ se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Ad. 3. Zahtjev za korištenje prostora Društva za sportsku rekreaciju „Vigor“
Predsjednica je upoznala članove Vijeća o molbi i poslanom Zahtjevu za korištenje prostora za potrebe Programa podrške u lokalnoj zajednici – Društvo za sportsku rekreaciju „Vigor“. Članovi vijeća su jednoglasno odobrili korištenje o čemu se donosi sljedeći
                                              		
Z A K L J U Č A K


1. Društvu za sportsku rekreaciju „Vigor“  odobrava se povremeno korištenje dvorane u objektu mjesne samouprave, Zagreb, Bauerova 21 u terminu  utorkom i petkom   od 10,00 - 12,00 sata u period od 22.4.2024. do 31.12.2024.

2. Prostor iz točke 1. ovog zaključka   koristit će Društvo za sportsku rekreaciju „Vigor“ bez naknade.

3. Društvo za sportsku rekreaciju „Vigor“ se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 



Ad.4	Parkiranje automobila na nogostupu ispred i oko Martićeve 33

Predsjednica Vijeća ponovno su raspravljali o pristiglim usmenim pritužbama građana na sve učestalije parkiranje automobila na nogostupima. Konkretna pritužba odnosi se na nogostup u Martićevoj ulici uz pristupnu cestu za ulaz u kompleks zgrada zvan Vatikan iz Martićeve ulice (Martićeva 33). 
Članovi vijeća predlažu da postavljanja dodatnih stupića kako bi se onemogućilo parkiranje automobila na nogostupu, o čemu se donosi sljedeći 


ZAKLJUČAK

O postavljanju  stupića na nogostup u Martićevoj 33, uz pristupnu cestu za 
ulaz u  kompleks zgrada zvan Vatikan

          Vijeće Mjesnog odbora „Nadbiskup Antun Bauer“  jednoglasno podržava postavljanje  stupića na nogostup  uz pristupnu cestu za ulaz u kompleks zgrada zvan Vatikan, te na nogostup uz Martićevu ulicu 33 (lijevo i desno od pristupne ceste za Vatikan)

1. Ovaj se zaključak dostavlja Vijeću Gradske četvrti Donji grad.


Ad. 5.  Pitanja, prijedlozi i razno
Nije bilo pitanja niti prijedloga.


Sjednica je završila u 21.00.
Zapisnik vodila: Goranka Tropčić Zekan


KLASA: 024-08/24-003/804
URBROJ: 251-13-11-1/007-24-02

Zagreb, 22. travanj 2024.

                                                                
PREDSJEDNICA VIJEĆA
MJESNOG ODBORA
„NADBISKUP ANTUN BAUER“

[bookmark: _GoBack]Goranka Tropčić Zekan, v.r.
